stanford-oval/wikipedia huggingface dataset:
Didier Tholot
Ura valmentajana

Valmennusuransa Tholot aloitti Vevey-Sportsissa 2002. Yhden kauden jälkeen hän siirtyi FC Sionin peräsimeen ja luotsasi seuran kuudenneksi Sveitsin Challenge Leaguessa. Sion-kauden jälkeen Tholot'n ura jatkui 2005 hänen palattuaan kotimaahansa FC Libourne-Saint-Seurin'n peräsimeen. Debyyttikausi Pingviineissä oli menestys ja Libournen sijoituttua Nationalin kolmanneksi ja noustua Ligue 2:een. Kaudella 2006/07 Tholot'n suojatit säilyttivät vaivoin sarjapaikkansa ja 2007/08 meno olikin jo liian kylmää Libournen pudotessa sarjan toiseksi viimeisenä takaisin Nationaliin.
Kesällä 2008 Tholot siirtyi Stade de Reimsin peräsimeen, mutta sai potkut jo joulukuussa. Tämän jälkeen Tholot oli sivussa valmennustehtävistä huhtikuuhun 2009 saakka, jolloin hän palasi Sionin päävalmentajaksi.  Tholot onnistui loppukauden tavoitteessaan varmistaa Sionin sarjapaikka Sveitsin liigassa. Sion voitti myös Sveitsin cupin mestaruuden kaadettuaan finaalissa BSC Young Boysin yllättäen 3–2. Kaudella 2009/10 Tholot luotsasi Sionin seitsemänneksi.
Kesällä 2010 hän siirtyi Ligue 2:ssa pelaavan LB Châteauroux'n päävalmentajaksi.  Tholot'n johdolla Châteauroux pelasi Ligue 2:n alemmassa keskikastissa. Syyskaudella 2013/14 seura vajosi putoamisviivan tuntumaan ja Tholot sai lokakuun lopulla 2013 potkut tehtävästään.
Joulukuussa 2014 Tholot'sta tuli kolmannen kerran FC Sionin päävalmentaja.  Hän luotsasi seuran kauden päätteeksi Sveitsin cupin mestariksi. Finaalissa Sion kaatoi tuplamestaruutta jahdanneen FC Baselin 3–0.  Kaudella 2015/16 Sion pelasi hyvän kauden Tholot'n alaisuudessa ja sijoittui Sveitsin liigassa neljänneksi. Tholot sai potkut Sionista elokuussa 2016 joukkueen pudottua Sveitsin cupista.
Huhtikuussa 2018 Tholot'sta tuli AS Nancyn päävalmentaja. Tholot'n johdolla Nancy onnistui välttämään putoamisen Ligue 2:sta. Kausi 2018/19 alkoi kuitenkin surkeasti ja Nancy juuttui Ligue 2:n jumbosijalle. Seurajohto erotti Tholot'n tehtävistään lokakuun lopussa 2018.
Kesäkuussa 2020 Tholot'sta tuli Ligue 2:een nousseen Paun päävalmentaja. Hän valmensi Pauta kolme kautta ja palasi kesällä 2023 Sveitsiin Sionin valmenatajaksi.
Ura valmentajana > Saavutukset valmentajana

Sveitsin cup (2): 2009, 2015
Robert von Trapp

Erik Johan Löfgrenin maalaama salaneuvos Robert von Trappin muotokuva (1871)
Robert von Trapp (vuoteen 1868 Trapp; 7. kesäkuuta 1802 Turku – 21. maaliskuuta 1875 Helsinki) oli suomalainen senaattori, valtiopäivämies ja Suomen Pankin pääjohtaja .
Henkilöhistoria

Trappin suku on alkujaan Saksasta ja tuli Tallinnan kautta Suomeen isonvihan jälkeen. Trappin isä, turkulainen kauppias Kristian Trapp toimi Porvoon valtiopäivillä 1809 porvarissäädyn puhemiehenä ja palkittiin kauppaneuvoksen arvolla. Hänen äitinsä oli Anna Sofia Lundgren. Trapp kirjoitti ylioppilaaksi Turusta 1818 ja pääsi auskultantiksi Turun hovioikeuteen suoritettuaan kaksi vuotta myöhemmin tuomarintutkinnon. 1826 hän sai varatuomarin arvon ja viran senaatin kopistina. Hän toimi 1834–1838 senaatin kansliatoimituskunnan kanslistina ja Helsingfors Tidningar -lehden toimittajana sekä 1838–1854 Viipurin lääninkamreerina. 1854 Trapp nimitettiin Suomen Pankin johtokuntaan veljensä Carl Wilhelm Trappin seuraajana. Toinen veli, kauppaneuvos Kristian Trapp, toimi Suomen Pankin tilintarkastajana. Hänestä tuli myös pankin johtokunnan vt. puheenjohtaja kahdeksi vuodeksi. Senaatin talousosaston varapuheenjohtaja Lars Gabriel von Haartman järjesti Trappille 1856 nimityksen senaattoriksi, ensin oikeusosastolle ja sitten seuraavana vuonna talousosastolle, vaikka useat vaikutusvaltaiset henkilöt pitivät häntä sopimattomana ja yrittivät estää hankkeen. Von Haartmanin on sanottu toivoneen Trappista seuraajaansa valtiovaraintoimituskunnan päällikkönä, mutta virkaan nimitettiin 1858 Fabian Langenskiöld. Trapp tuli huonosti toimeen Langenskiöldin ja varsinkin hänen seuraajansa J. V. Snellmanin kanssa.
Trapp toimi 1859–1862 senaatin sotilastoimituskunnan ja 1862–1865 kamaritoimituskunnan päällikkönä. Hän palasi vuosiksi 1865–1867 takaisin oikeusosastoon ja sitten uudelleen talousosastoon kamaritoimituskunnan johtoon. 1868 hänestä tuli viimein valtiovaraintoimituskunnan päällikkö, missä tehtävässä hän toimi vuoteen 1871, jolloin sai omasta pyynnöstään eron. Trapp aateloitiin 1868 nimellä von Trapp ja hän sai salaneuvoksen arvonimen. Hän edusti aatelissäädyssä sukuaan valtiopäivillä 1872.
Trapp toimi 1833–1838 Yleisen paloapuyhtiön johtokunnan sihteerinä ja vuodesta 1858 Kaupunkien yleisen paloapuyhtiön johtokunnan puheenjohtajana. Hän kuului 1857–1861 Tie- ja vesikulkulaitosten johtokuntaan sekä Helsinki–Hämeenlinna-radan johtokuntaan ja hänet nimitettiin 1872 Hanko–Hyvinkää-radan johtokunnan puheenjohtajaksi.
Trapp kirjoitti teoksen Den unge juristen eller juridisk handbok för medborgare (1833), josta otettiin useita uusintapainoksia ja joka suomennettiin 1847.
Trappin puoliso vuodesta 1827 oli Christina Charlotta Wilhelmina Råbergh (k. 1856). Trappilta ei jäänyt miespuolista perillistä, joten von Trapp -aatelissuku sammui mieslinjalta hänen kuollessaan ja lopullisesti vuonna 1906. Perheen vanhin tytär meni naimisiin senaattori John Snellmanin kanssa.
Julkaisuja

Den unge juristen eller juridisk handbok suom. Käsikirja lain opissa talonpojille : asiat seuraavat toisian alku-puustavillisessa järjestyksessä ; Lundberg : Edlund, 1849. Suom. G. Cannelin. Aiempi suomennos P. Hannikainen nimellä Asianajaja eli lainopillinen käsikirja Suomen kansalle, Viipuri 1847.
Aiheesta muualla

Robert von Trappin muotokuva Ateneumin kokoelmissa (Arkistoitu – Internet Archive) (Viitattu 26.11.2013)
| 0 | 1 | 2 | 3 |
| --- | --- | --- | --- |
|  | Edeltäjä: Alex Federley | Suomen Pankin pääjohtaja 1854–1856 | Seuraaja: Frans Ivar Edelheim |
Gorgosaurus

| Gorgosaurus |
| --- | --- |

 Myöhäisliitukausi 
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Heimo::  Tyrannosauridae
Suku::  Gorgosaurus
Laji::  libratus
Kaksiosainen nimi
 Gorgosaurus libratus  Lambe, 1914 
Katso myös
   Gorgosaurus Wikispeciesissä   Gorgosaurus Commonsissa 
Infobox OKNimi-testi OK: 
Gorgosaurus on suku teropodien Tyrannosauridae-heimossa. Paleontologit ovat tunnistaneet suvusta tyyppilajin Gorgosaurus libratus.
Gorgosaurus libratus oli lihansyöjädinosaurus, joka eli liitukauden lopulla noin 70 miljoonaa vuotta sitten. Se oli pituudeltaan 7–8 metriä ja painoi 2,5 tonnia. Fossiileja on löydetty Yhdysvaltojen ja Kanadan länsiosista. Lajin kuvaili paleontologi Lawrence Morris Lambe vuonna 1914.
Gorgosaurus libratus oli pääpiirteissään samanlainen kuin useimmat muut suuret Tyrannosauridae-heimon lajit, kuten Tyrannosaurus rex, Daspletosaurus ja Albertosaurus. Sillä oli suurikokoinen pää, suuret ja kaarevat hampaat, pienet kaksisormiset eturaajat ja voimakkaat jalat. Gorgosaurus muistuttaa eniten sen läheistä sukulaista Albertosaurusta. Jotkut tutkijat epäilevätkin Gorgosauruksen olevan pelkkä Albertosaurus-sukuun kuulunut laji.
Getuli Bayo

Getuli Bayo (s. 1980) on tansanialainen kestävyysjuoksija.
Bayo juoksi vuonna 2004 kuudenneksi Mumbain maratonilla ajalla 2.17.42, kahdenneksikymmenenneksikolmanneksi Berliinin maratonilla ajalla 2.15.12 ja kymmenenneksi Singaporen maratonilla ajalla 2.19.14. Seuraavana vuonna hän sijoittui Dubain maratonilla yhdeksänneksi ajalla 2.12.53 ja Zürichin maratonilla kolmanneksi ajalla 2.10.44. Bayo osallistui samana vuonna Helsingin MM-kisoissa maratonille, mutta keskeytti kilpailussa. Vuonna 2006 hän oli Amsterdamin maratonin kolmas ajalla 2.10.47. Osakan MM-kisoissa 2007 hän sijoittui 30:nneksi ajalla 2.26.56 ja Berliinin MM-kisoissa 2009 57:nneksi ajalla 2.25.52.
Ennätykset

Puolimaraton: 1.01.57 (2005)
Maraton: 2.10.45 (2005)
Ruumen

Ruumenia
Ruumeneksi sanotaan puinnin yhteydessä puimakoneessa syntyvää kevyttä viljan jätettä, joka saadaan erotettua jyvistä puhaltamalla. Tämä aines koostuu lähinnä akanoista, lehdistä ja muista pienistä viljakasvin osista. Leikkuupuinnissa ruumenet jäävät peltoon.
Seinän savirappauksessa käytettiin ennen savivelliä, johon oli sekoitettu hiekkaa ja ruumenia. Samoin savitiilien valmistuksessa joukkoon sekoitettiin ruumenia sitkistämään seosta. Ruumenia sekoitettiin myös täydentämään lehmien talviruokaa, koska suomalaisessa karjanpidossa vähät heinät varattiin enimmäkseen hevosille, joiden työpanosta tarvittiin talvisinkin.
Aiheesta muualla

Kuvia tai muita tiedostoja aiheesta Ruumen Wikimedia Commonsissa
Sabino Cuadra

Sabino Cuadra vuonna 2011.
Sabino Cuadra Lasarte (s. 24. toukokuuta 1949 Amurrio, Araba, Baskimaa) on baskimaalainen poliitikko ja Espanjan edustajainhuoneen jäsen vuodesta 2011 alkaen. Hän edustaa Baskimaan itsenäistymistä tavoittelevaa vasemmistolaista Amaiur-puoluetta.
SMIC

| Semiconductor Manufacturing International Corporation |
| --- | --- |

Toimiala:  puolijohdeteollisuus
Kotisivu:  www.smics.com
Infobox OKVirheellinen NIMI-arvo: 
Semiconductor Manufacturing International Corporation, yleisesti SMIC on Kiinan suurin puolijohdevalmistaja. Yritys on poistunut vapaaehtoisesti New Yorkin pörssistä vuonna 2019 johtuen Yhdysvaltojen pakotteista kiinalaisia teknologiayrityksiä kohtaan.
SMIC kykenee valmistamaan mikropiirejä 7 nanometrin tekniikalla. Aiemmin yrityksen on todettu kykenevän 14 nanometrin valmistustekniikkaan. Yritys saavutti 7 nm valmistuksen ennakoitua nopeammin: yritykselle ei ole myönnetty pääsyä ASML:n EUV-litografian (extreme ultraviolet) laitteisiin ja yrityksen on pitänyt kehittää vastaavaa valmistustekniikkaa "deep-UV" tekniikalla, joka on monimutkaisempaa, tuottaa vähemmän ja on kalliimpaa.
SMPS

SMPS voi tarkoittaa seuraavia asioita:
Hakkuriteholähde - lyhenne englanninkielisestä nimestä switched mode power supply
Suomen Meripelastusseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SMPS”, voi hakea sivunnimihaulla, laajalla sivunnimihaulla tai tekstihaulla.
Roni Neutroni (täsmennyssivu)

Roni Neutroni tai Jimmy Neutron, kuvitteellinen henkilö, voi tarkoittaa:
Roni Neutroni – neropatti, vuoden 2001 animaatioelokuva
Roni Neutroni, elokuvan pohjalta tehty televisiosarja
Jimmy Neutron: Boy Genius (videopeli), videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roni Neutroni”, voi hakea sivunnimihaulla, laajalla sivunnimihaulla tai tekstihaulla.
Ron Stewart

| Ron Stewart |
| --- | --- |

Henkilötiedot
Syntynyt: 11. heinäkuuta 1932 Calgary, AB
Kuollut: 17. maaliskuuta 2012 (79 vuotta) Kelowna, BC
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  185 cm
Paino:  82 kg
Pelaajaura
Pääsarjaura:  1952–1973
Seurat:  Toronto Maple Leafs Boston Bruins St. Louis Blues New York Rangers Vancouver Canucks New York Islanders
Valmennusura
Vuodet:  1975–1978
Seurat:  New York Rangers Los Angeles Kings
Ron Stewart (11. heinäkuuta 1932 – 17. maaliskuuta 2012) oli kanadalainen jääkiekkoilija. Hän pelasi NHL:ssä vuosina 1952–1973 ja toimi valmentajana 1975–1978. Ammattilaisurallaan hän pelasi yli 1300 ottelua. Stewartia ei urallaan arvostettu taitojensa vuoksi vaan taklauksiensa ansiosta[lähde? ]
Pelaajaura

Stewart pelasi valtaosan junioriurastaan Toronto Marlborosissa. Viimeisellä juniorikaudellaan hän edusti Marlborosin lisäksi Barrie Flyersia ja Guelph Biltmoresia. Biltmoren kanssa Stewart voitti Memorial Cupin.
Stewart siirtyi ammattilaiseksi Toronto Maple Leafsin joukkueeseen kaudeksi 1952–1953. Stewart edusti Maple Leafsia 13 kautta ja pelasi seuran paidassa 838 runkosarjaottelua ja 82 pudotuspeleissä. Tuona aikana seura voitti Stanley Cupin 1962, 1963 ja 1964. Stewart valittiin NHL:n tähdistöotteluun 1955, 1962, 1963 ja 1964. Kauden 1965–1966 aikana Stewart kaupattiin Boston Bruinsiin.
Bostonissa Stewart ehti pelata vain kaksi kautta, kun St. Louis Blues varasi hänet vuoden 1967 laajennusvarauksessa. Blues kauppasi Stewartin jo avauskaudella New York Rangersiin. Vuonna 1970 Stewart tappeli humalassa joukkue- ja asuintoverinsa maalivahti Terry Sawchukin kanssa, mikä johti Sawchukin kuolemaan. Kuolinvuoteellaan Sawchuk otti vastuun tapahtuneesta itselleen ja Stewart vapautettiin kaikista syytteistä. Kaudella 1971–1972 Rangers kauppasi Stewartin Vancouver Canucksiin, jossa hän pelasi 42 ottelua ennen kuin hänet myytiin takaisin Rangersiin.
Kausi 1972–1973 jäi Stewartin viimeiseksi. Hänet myytiin kauden aikana New York Islandersiin, jossa hän lopetti uransa.
Uran jälkeen

Pelaajauransa jälkeen Stewart ryhtyi valmentajaksi. Vuonna 1975 hän sai vuoden pestin New York Rangersin valmentajana. Hän valmensi vielä pääsarjatasolla Los Angeles Kingsiä 1977–1978. Myöhemmin hän valmensi ja johti useita junioriseuroja läntisessä Kanadassa.
Ron kuoli 79-vuotiaana 17. maaliskuuta 2012.
Grigori Mkrtytšan

Grigori Mkrtytšan
Grigori Mkrtytševitš Mkrtytšan (ven. Григо́рий Мкрты́чевич Мкртычан, arm. Մկրտչյան Գրիգոր Մկրտիչի, Grigor Mkrtič’i Mkrtč’jan; 1. maaliskuuta 1925 – 2003) oli neuvostoliittolainen, etnisesti armenialainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1951.
Geu namjaui gieokbeop

| Geu namjaui gieokbeop> 그 남자의 기억법 |
| --- | --- |
Tyyli:  draama
Kestoaika:  35 min
Pääosissa:   Kim Dong-wook  Moon Ga-young 
Alkuperämaa:   Korean tasavalta
Alkuperäiskieli:  korea
Verkko:   MBC
Esitetty:  18. maaliskuuta 2020 – 13. toukokuuta 2020
Jaksoja:  32
Tuotanto
Tuotantoyhtiö(t):  Chorokbaem Media
Aiheesta muualla
Virallinen sivusto
IMDb
Geu namjaui gieokbeop (kor. 그 남자의 기억법, engl. Find Me in Your Memory) on televisioyhtiö MBC:n esittämä eteläkorealainen draamasarja. Sen päärooleissa ovat Kim Dong-wook ja Moon Ga-young.
Aiheesta muualla

Viralliset kotisivut
Roni Peiponen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. huhtikuuta 1997
Syntymäpaikka: Kuopio, Suomi
Kuolinaika: 2022
Pituus: 181 cm
Paino: 70 kg
Junioriseurat
0000–2004: PETO
2005–2014: HJK
Seurat
| Vuodet | Seura | O | (M) |
| 2014–2015 | Klubi 04 | 5 | (0) |
| 2015 | HJK | 17 | (1) |
| 2016 | Molde | 0 | (0) |
| 2016 | → Åsane (laina) | 14 | (0) |
| 2016 | → HJK (laina) | 11 | (0) |
| 2017 | Klubi 04 | 2 | (0) |
| 2018–2020 | HJK | 22 | (1) |
| 2022 | MPS/Atletico Malmi | 7 | (7) |
Maajoukkue
| 2012 | Suomi U15 | 6 | (2) |
| 2013 | Suomi U16 | 13 | (1) |
| 2013 | Suomi U17 | 2 | (0) |
| 2014–2015 | Suomi U18 | 18 | (2) |
| 2015 | Suomi U19 | 8 | (1) |
| 2016 | Suomi U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 8. toukokuuta 2023.  Maajoukkueuran tilastot päivitetty 8. toukokuuta 2023.
Roni Peiponen (9. huhtikuuta 1997 Kuopio – 2022) oli suomalainen jalkapalloilija. Pelipaikaltaan hän oli oikea laitapuolustaja.
Peiponen oli Malminkartanon Pedon ja Helsingin Jalkapalloklubin kasvatti. Kaudella 2014 hän pelasi HJK:n reservijoukkueen Klubi 04:n paidassa neljä ottelua Kakkosessa. Keväällä 2015 Peiponen pelasi HJK:n edustusjoukkueessa Liigacupia ja Suomen cupia. Veikkausliigassa hän debytoi toukokuussa 2015 IFK Mariehamnia vastaan pelaten täydet minuutit. Marraskuussa 2015 hän teki kolmen ja puolen vuoden sopimuksen Molde FK:n kanssa. Kaudella 2016 hän palasi HJK:hon ensin lainasopimuksella ja kaudesta 2017 lähtien sopimuspelaajana.
Peiponen ilmoitti kesällä 2020 lopettavansa uransa. Hän kertoi avoimesti masennuksestaan, joka oli päätöksen taustalla.
Peiponen edusti urallaan Suomea useissa eri nuorisomaajoukkueissa.
Helsingin Sanomat uutisoi 1. joulukuuta 2022 Roni Peiposen kuolleen 25-vuotiaana.
Grigori Minaskin

| Mitalit> Maa:   Viro.Miesten judo.EM-kilpailut  | Mitalit> Maa:   Viro.Miesten judo.EM-kilpailut  | Mitalit> Maa:   Viro.Miesten judo.EM-kilpailut  | Maa:   Viro> Miesten judo. |
| --- | --- | --- | --- |
|  Pronssia | Kazan 2016 | 100 kg |  |
Grigori Minaskin (s. 1. helmikuuta 1991) on virolainen judoka.
Minaskin voitti vuonna 2007 kultaa 81 kg:n sarjassa alle 17-vuotiaiden EM-kilpailuissa Vallettassa ja Euroopan nuorten olympiafestivaaleilla Belgradissa. Vuonna 2009 hän saavutti alle 20-vuotiaiden 90 kg:n painoluokassa EM-hopeaa Jerevanissa ja MM-pronssia Pariisissa. Hän oli saman ikäluokan 90-kiloisten sarjan EM-pronssilla Samokovissa 2010.
Minaskin sijoittui Istanbulin EM-kilpailuissa 2011 seitsemänneksi alle 90 kg:n painoluokassa. Hän saavutti alle 23-vuotiaiden EM-kilpailuissa pronssia 100 kg:n sarjassa Samokovissa 2013. Hän sai Kazanin EM-kilpailuissa 2016 pronssia 100 kg:n painoluokassa.
Minaskin on saavuttanut maailmancupeissa ja Continental Open -kilpailuissa yhden turnausvoiton, kolme kakkossijaa ja kolme kolmossijaa. Hän on voittanut aikuisten sarjassa viisi Viron-mestaruutta.
Gorkin puisto

Gorkin puisto voi tarkoittaa muun muassa seuraavia asioita:
Keskuspuistoa (ven. Центральный парк культуры и отдыха имени Горького), jossa tavallisesti on jotain kulttuuritoimintoja:
Gorkin puisto Moskovassa,
Gorkin puisto Minskissä,
Gorkin puisto Harkovassa,
Gorkin puisto Odessassa,
Gorkin puisto Permissä,
jne.
Martin Cruz Smithin kirjoittama rikosromaani Gorkin puisto (1981) tai

kirjaan pohjautuva, Michael Aptedin ohjaama elokuva Gorkin puisto (1983).
Venäläistä rockyhtyettä Gorky Park (suom. Gorkin puisto).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gorkin puisto”, voi hakea sivunnimihaulla, laajalla sivunnimihaulla tai tekstihaulla.
Rysä

Kolme rysää näytteille viritettynä hollantilaisessa museossa
Rysä on katiskan sukua oleva kalanpyydys, joka on Suomessa ollut käytössä jo 1500-luvulla. Rysän malli on pysynyt perinteisenä vuosisadasta toiseen. Rysässä oli alun perin puiset kaaret eli vanteet. Näiden vanteiden ympärille pingotettiin verkko. Rysässä on vaihteleva määrä nieluja ja myös malli on vaihdellut kalastusolosuhteiden mukaan. Ns. isorysien suuaukko, uloin vanne, on yli 1,5 metriä, pienemmät rysät ovat yleensä n. metrin vanteella varustettuja.
Rysiä käytettiin yleensä patorakennelmien yhteydessä. Suuaukko kiinnitetään pohjaan pystyseipäillä. Isorysä on Kustaa Vilkunan mukaan suomalainen kalastusneuvo, alkuaan Pohjanlahden rannikolta, Oulun ja Kemin alueelta[lähde? ].
Sisävesien rysät voidaan jakaa kahteen ryhmään, pienemmät luokki- eli vemmelrysät, sekä isommat ns. potkurysät. Potku eli siipi on suuaukosta lähtevä verkkoaita, joka ohjaa kalat rysään. Hauen ja mateen pyyntiin käytetään luokkisrysiä, samoin joissa nousukalojen pyyntiin. Suomukalojen pyynnissä käytetään potkurysiä. Erikoisemmat pystyrysät mateiden pyyntiin ja pienet ankeriasrysät lisäävät rysätyyppien määrää. Merellä silakanpyynnissä käytetään ns. paunetti- eli avorysää, jonka avoimeen peräosaan mahtuu suurikin saalis ehjänä. Lohiloukku on Merenkurkun alueella käyttöönotettu avorysä lohenpyyntiin. Ponttonirysä eli push up -rysä on hylkeenkestävä rysätyyppi, joka suunniteltiin alun perin lohen kalastukseen.
Paras rysäkalastuksen aika on viileiden vesien aikaan alkukesästä[lähde? ]. Myöhemmin vesien lämmettyä rysät likaantuvat ja saalismäärät laskevat.
Rysäpyynti ei vahingoita kaloja ja rysästä on helppo päästää alimittaiset kalat takaisin kasvamaan.
Rysän päältä

| Rysän päältä – siikahyvä ruokakirja |
| --- | --- |

Kirjailija:  Timo Koivusalo,  Jani Lehtinen & Mikko Peltola
Kieli:  suomi
Kustantaja:  Johnny Kniga
Julkaistu:  2005
Löydä lisää kirjojaKirjallisuuden teemasivulta
Rysän päältä – siikahyvä ruokakirja on vuonna 2005 julkaistu keittokirja, jonka kirjoittivat elokuvaohjaaja Timo Koivusalo, ravintoloitsija Jani Lehtinen ja toimittaja Mikko Peltola. Keittokirja julkaistiin osittain siitä syystä, että edellisenä kesänä Poriin oli avattu Koivusalon ja Lehtisen yhteinen ravintola Trattoria Bucco.
Ryszard Zub

| Mitalit> Maa:   Puola.Miesten miekkailu. Olympialaiset  | Mitalit> Maa:   Puola.Miesten miekkailu. Olympialaiset  | Mitalit> Maa:   Puola.Miesten miekkailu. Olympialaiset  | Maa:   Puola> Miesten miekkailu. |
| --- | --- | --- | --- |
|  Hopeaa | Melbourne 1956 | säilä, joukkuekilpailu |  |
|  Hopeaa | Rooma 1960 | säilä, joukkuekilpailu |  |
|  Pronssia | Tokio 1964 | säilä, joukkuekilpailu |  |
Ryszard Zub (24. maaliskuuta 1934 Gołogóry – 11. tammikuuta 2015 Padova, Italia) oli puolalainen miekkailija. Hän sai säilän joukkuekilpailussa hopeaa vuoden 1956 kesäolympialaisissa Melbournessa ja uudelleen vuoden 1960 kesäolympialaisissa Roomassa. Lisäksi hän sai siinä pronssia vuoden 1964 kesäolympialaisissa Tokiossa. Hän osallistui vuonna 1960 Roomassa myös säilän yksilökilpailuun.
Zub muutti vuonna 1968 Italiaan, jossa hän työskenteli valmentajana. Hän kuoli 80-vuotiaana Padovassa 11. tammikuuta 2015.
Grand Theft Auto Online

| Grand Theft Auto Online |
| --- | --- |

Kehittäjä:  Rockstar North
Julkaisija:  Rockstar Games
Jakelija:  Take-Two Interactive, Microsoft Store ja Steam
Ohjaaja:  Leslie Benzies
Tuottaja:  Andy Duthie
Säveltäjä:  The Alchemist, Oh No, Woody Jackson ja Tangerine Dream
Pelisarja:  Grand Theft Auto
Pelimoottori:  Rockstar Advanced Game Engine
Julkaistu:  1. lokakuuta 2013
Lajityyppi:  toimintaseikkailu
Pelimuoto:  moninpeli
Ikäluokitus:  PEGI: 18
Alusta:  Playstation 3 Playstation 4 Playstation 5 Xbox 360 Xbox One Xbox Series X ja S Windows
Lisenssi:  Suljettu lisenssi
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Grand Theft Auto Online (GTA Online) on Rockstar Gamesin lokakuussa 2013 julkaisema toimintaseikkailupeli, joka on moninpeli jota voi pelata Grand Theft Auto V:n kautta. Se usein sekoitetaan GTA V:n lisäosaksi mutta Rockstar Games pitää sitä erillisenä pelinä ja siksi se täytyy PlayStation 5 ja Xbox Series -konsoleilla ostaa erikseen. Yhdelle palvelimelle mahtuu korkeintaan 30 pelaajaa. Peli on yksi Steamin pelatuimpia, ja Rockstar Gamesin mukaan sitä on pelattu yli 224:ssä eri maassa.
Pelaaminen

Kuten GTA V:n yksinpelimaailmakin, moninpelin pelialueena toimii kuvitteellinen San Andreasin osavaltio. Pelaaja voi luoda oman hahmon, joka esiintyy mykkänä. Pelialueella on monta erilaista tehtävätyyppiä, joista yleisimmät ovat ajokilpailut, taistelut ja ryöstöt. Pelissä esiintyviä ryöstöjä valmistellaan usein monissa erillisissä tehtävissä. Tehtäviä suorittamalla pelaaja saa kokemuspisteitä, joilla hän nousee paremmalle tasolle.
Historia

Moninpelitila julkaistiin kaksi viikkoa yksinpelitilan jälkeen. Sen julkaisun aikana monet pelaajat eivät päässeet palvelimille eikä peli ladannut. Ongelmaa jatkui toista viikkoa, kunnes pelin korjaukset onnistuivat.
Rockstar ilmoitti vuoden 2015 syyskuussa lopettavansa päivitykset Onlinen PlayStation 3- ja Xbox 360 -versioille. Nämä versiot saivat viimeisen päivityksensä 15. syyskuuta. Näiden versioiden palvelimet lopulta suljettiin 16. joulukuuta 2021.
Käännös suomeksi
Ron Sutter

| Ron Sutter> Henkilötiedot |
| --- | --- |
Syntynyt: 2. joulukuuta 1963 (ikä 60) Viking, Alberta
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  82 kg
Pelaajaura
Pääsarjaura:  1982–2001
Seurat:  Philadelphia Flyers (NHL) St. Louis Blues (NHL) Quebec Nordiques (NHL) New York Islanders (NHL) Boston Bruins (NHL) San Jose Sharks (NHL) Calgary Flames (NHL)
NHL-varaus:  4. varaus, 1982 Philadelphia Flyers
Ron Sutter (s. 2. joulukuuta 1963 Viking, Alberta, Kanada) on uransa lopettanut kanadalainen jääkiekkoilija, pelipaikaltaan keskushyökkääjä. Hänen veljensä Brian, Brent, Darryl, Duane ja Rich olivat myös jääkiekkoilijoita, jotka kaikki pelasivat urallaan NHL:ssä.